Pesquera de Duero

Pesquera de Duero [pesKEra deDŬEro] estas municipo en la oriento de la provinco Valadolido, en la regiono Kastilio-Leono, Hispanio. Ĝi apartenas al komarko Campo de Peñafiel (Kamparo de Peñafiel) en la sudoriento de la provinco. La loknomo Pesquera de Duero estas etimologie komprenebla kiel Fiskaptejo de Doŭro.

180px|eta|maldekstra|Pesquera de Duero en la provinco Valadolido.
eta|180px|maldekstra|La komarko Campo de Peñafiel de la provinco Valadolido, malhelblue, sudoriente.
230px|eta|maldekstra|Preĝejo de Sankta Johano.
Geografio
Ĝia municipa teritorio okupas totalan areon de 55,98 km² kaj laŭ la demografia informo de la municipa censo fare de la INE en 2021, ĝi havis 434 loĝantojn. Ĝi perdis loĝantojn dum la 20-a jarcento pro migrado al urbaj areoj, kiel ja okazis en multaj loĝlokoj de la regiono, fakte 100 el 1996.  

Ĝi distas 51 km de Valadolido, provinca ĉefurbo kaj limas kun municipoj Piñel de Abajo, Curiel de Duero, Peñafiel, Padilla de Duero kaj Quintanilla de Arriba. Ĝia municipa teritorio estas ebeneca kaj trairata de la rivero Doŭro.

Historio
En la areo troviĝis restaĵoj antaŭromiaj kaj romiaj. En la 16-a jarcento Pesquera floris, aparte per la disvastiĝo de vitejoj kaj vinproduktado. La areo apartenis unue al la Regno Leono kaj poste al la Regno Kastilio. En Mezepoko okazis reloĝado. 

Aktualo
Tradiciaj enspezofontoj estis agrikulturo (cerealoj, vitejoj, legomoj kaj terpomoj) kaj brutobredado (ŝafoj) kaj rilata komercado. Lastatempe kultura kaj rura turismo ekgravis (popola arkitekturo, historia heredo, piedirado). Ĉefa enspezofonto kaj aktiveco estas vinproduktado: 23 vinproduktejoj registritaj en 2015 laŭ protektita devennomo Ribera del Duero.

De la historia pasinteco restis vizitindaj vidindaĵoj el kiuj menciindas blazondomoj, la placo kun portikoj kaj enireja arko (kiu aperas en la blazono), la preĝejo de Sankta Johano kaj kvar ermitejoj inter kiuj elstaras tiu de Rubialejos.

Bildoj

430px|eta|maldekstra|Panoramo.

 Vidu ankaŭ 
 Municipoj de la provinco Valadolido

Notoj

Kategorio:Municipoj de Valadolido